་
ནའང༌༑ དེ་ལྟར་མཐའ་གཅིག་ཏུ་སྨྲ་བར་མི་ནུས་ཏེ། འཛམ་བུའི་གླིང་འདིའི་
ཏི་སེ་དང༌། དེ་ཝི་ཀོ་ཏྲ་ལྟ་བུའི་གནས་ཆེན་ པོ་ སོ་བདུན་ སོགས་ དམིགས་
བསལ་བ་རྣམས་དང་། དུས་ཀྱི་འཁོར་ལོ་ལས་གླིང་བཞི་གླིང་ཕྲན་སོགས་
འདོད་ཁམས་ཀྱི་གནས་ཕལ་ཆེར་གནས་ཆེན་དུ་བྱས་ནས། དེ་དག་ཏུ་རང་
359

བཞིན་གྱི་དཔའ་བོ་དང་རྣལ་འབྱོར་མ། ས་ལ་གནས་པ་ཐ་མལ་པའི་གཟུགས་
1:|:
སུ་བསྒྱུར་ཏེ། སྐལ་པ་དང་ལྡན་པ་རྣམས་ལ་དབང་བསྐུར་ཞིང་བྱིན་ གྱིས་
བརླབས་ནས། རྒྱུད་འཆད་པ་ལ་སོགས་པ་ཡོད་པར་གསུངས་པ་རྣམས་ཀྱང༌།
བཅོམ་ལྡན་འདས་ཀྱི་རྒྱུད་དུ་འཇོགས་པ་ལྟ་བུ་འདིར། རང་བཞིན་གྱི་གྲུབ་
པའི་དཔའ་བོ་དང་རྣལ་འབྱོར་མ། བོད་ཀྱི་ཕ་ཇོ་སྤང་སྨད་ཀྱི་ཚུལ་བཟུང་བ་ལ།
སངས་རྒྱས་ཀྱི་བྱིན་གྱིས་བརླབས་ཏེ་རྒྱུད་གསུངས་པ་ལ་ཡང་བཀག་པ་མེད་
པས༑ དེ་ལྟ་བུའི་རྒྱུད་ལ་རྒྱུད་མ་ཡིན་པར་སུ་ཞིག་གིས་བསྒྲུབ་པར་ནུས།
དཔེར་ན་བཀའ་གདམས་ཀྱི་ལོ་རྒྱུས་སུ། ཇོ་བོ་ཡེར་པ་ན་བཞུགས་པའི་ཚེ།
ཁྱིམ་བདག་ཕོ་མོ་མང་པོ་མཇལ་དུ་བྱུང་བའི་ཁྲོད་ན། བཙས་མ་ཐག་པའི་བུ་
མོ་སྨྲ་མི་ཤེས་པ་ཞིག་དང༌། ཇོ་བོས་སཾ་སྐྲྀ་ཏའི་གསུང་གླེང་མང་དུ་མཛད་པས།
འབྲོམ་སྟོན་པས་ཇི་ལྟར་ལགས་ཞེས་ཞུས་པས། བཅོམ་ལྡན་འདས་ཀྱི་ རྒྱུད་
འདོན་པར་མཆི་གསུངས། འབྲོམ་གྱིས་བུ་མོ་ལ་འཕྲོས་བྱས་པས། ཅང་མི་
ཟེར་བ་ལ། ཇོ་བོས་འདི་རང་ བཞིན་གྱི་རྣལ་འབྱོར་མའི་རིགས་སུ་ གདའ་
·
གསུངས༑ ནག་ཚོས། བུ་མོའི་ཇོ་བོ་ངོ་ཤེས་པས། འབྲོམ་ངོ་མི་ཤེས་པ་ཅི་
ལགས་ཞུས་པས།
སོང་པ་།
རྣལ་འབྱོར་མིན་པས་ག་ལ་ཤེས་གསུངས་པ་ལྟ་བུ་སྟེ། དེ་ལྟར་ན་རང་བཞིན་
གྱི་གྲུབ་པའི་དཔའ་བོ་དང་རྣལ་འབྱོར་མས་རྒྱུད་འཆད་པ་ན་ཡང་། དཔའ་བོ་
དང་རྣལ་འབྱོར་མ་དག་དང་སྐལ་བ་མཉམ་པའི་རྣལ་འབྱོར་ཅན་དག་གིས་
ཤེས་ནུས་ཀྱི། དེ་ལས་སྐལ་བ་མི་མཉམ་པའི། རྟོག་གེ་པ་ཚིག་འབྲུ་ཙམ་ལ་
མངོན་པའི་ང་རྒྱལ་བྱེད་པ་དག་གིས་ག་ལ་ཤེས། ཞེས་གསུངས་པའི་ཕྱིར་
360

དགོངས་གཏེར་རྣམས་རྒྱུད་དུ་ངེས་སོ། །འོ་ན་སྤྲུལ་སྐུ་མི་འགྱུར་རྡོ་རྗེའི་རྒྱུད་
བཀའ་
འཆད་ནུས་པའི་རང་བཞིན་གྱི་རྣལ་འབྱོར་པ་ཡིན་པ་ཅིའི་ཕྱིར་ཞེ་ན།
ཐང་སྡེ་ལྔ་ལས། ཤཱཀྱའི་ཞིང་ཁམས་མདོ་ཁམས་ཞེས་པ་ན། །གསང་སྔགས་
ཐེག་ཆེན་སྤྱོད་པའི་རྣལ་འབྱོར་པ། །སྔགས་ཀྱི་བདག་ པོ་ རྡོ་ རྗེ་ གྲགས་ པ་
འབྱུང༌༑ །དེ་ནས་འཕོས་ནས་ སྤྱོད་ པ་བརླབས་ཆེན་མཛད། །སྟོང་གསུམ་
འཇིག་རྟེན་འདི་ཡི་བྱང་ཕྱོགས་སུ། །ཞིང་ཁམས་རྣམ་དག་ཙནྡན་ནགས་ཞེས་
པར༑ །དེ་བཞིན་གཤེགས་པ་སྐྱེས་བུ་ཁ་ལོ་སྒྱུར། །བླ་མེད་སྟོན་པ་སུམ་སྟོང་
འདུས་པ་སྐྱོང༌། །རྒྱལ་བ་ཡེ་ཤེས་ཀུན་བཟང་ཞེས་པ་འབྱུང་། །ཞེས་ ལུང་
བསྟན་པ་སྟེ།མ་འོངས་པའི་སངས་རྒྱས་རྒྱལ་བ་ཡེ་ཤེས་ཀུན་ཏུ་བཟང་། ད་ལྟ་
མི་འགྱུར་རྡོ་རྗེ། འཁྲུངས་ས་ཡང་མདོ་ཁམས་ཟལ་མོ་སྒང་གི་ཉེ་ལོགས།
གསང་སྔགས་རྫོགས་པ་ཆེན་པོའི་རྣལ་འབྱོར་པ། གསང་སྔགས་རིག་སྔགས་
ཀུན་གྱི་བདག་པོ་དཔལ་ཕྱག་ན་རྡོ་རྗེའི་སྤྲུལ་པའི་ཆའམ། བྱིན་གྱིས་བརླབས་
པ་ཡིན་པས། དགོངས་གཏེར་སྔར་ས་སྟེང་དུ་མ་གྲགས་པའི་གསང་སྔགས་
དང་རིག་སྔགས་ གཟུངས་ སྔགས་ དབང་ ལུང་ མན་ ངག་ མང་ པོའི་ དགོངས་
གཏེར་ཐུགས་ཀྱི་ཀློང་ནས་བརྡོལ་བ་ལགས་སོ། །འོ་ན་དེ་ལྟ་བུའི་དགོངས་
གཏེར་རྒྱ་བོད་ རིག་འཛིན་སུ་ལ་བྱུང་ཞེ་ན། དང་པོ་བྲམ་ཟེ་ས་ར་ཧ་ལ་རྡོ་རྗེ་
ཕག་མོས་བྱིན་གྱིས་བརླབས། ཕྱག་ན་རྡོ་རྗེས་དབང་བསྐུར། · བྱང་ ཆུབ་
སེམས་དཔའ་བློ་གྲོས་རིན་ཆེན་ནམ་བདེ་བའི་མགོན་པོར་ཡེ་ཤེས་ངོ་སྤྲད་པ་
ལ་བསྟེན་ནས། དོ་ཧ་སྐོར་གསུམ་དགོངས་གཏེར་བརྡོལ་ཏེ་དོ་ཧ་སྐོར་གསུམ་
མདོ་རྒྱུད་ལ་བརྟེན་པའི་བསྟན་བཅོས་མ་ཡིན་ཏེ། དོ་ཧའི་གཞུང་ལས། འདི་
361

ལྟར་རྟོགས་ནས་མདའ་བསྣུན་གླ་ལེན་ཏེ། །མདོ་དང་རྒྱུད་ན་གཅིག་ཀྱང་མ་
མཐོང་ངོ་། །ཞེས་གསུངས་སོ། །བོད་དུ་ཀློང་ཆེན་རབ་འབྱམས་པ་བི་མ་ལ་
དང་༑ རེ་མ་ཏིའི་བྱིན་གྱིས་བརླབས་པས། དགོངས་གཏེར་བརྡོལ་བ་ཡི་གེར་
བཀོད་པ་རིན་ཆེན་ཤོག་འདྲ་ཞེས་པ་ཚན་ཆེན་ཡོད་པར་སྣང་སྟེ། འགའ་རེ་
1:|
Iང་ཡང་མ
དྲི་མེད་འོད་ཟེར་
གྱིས་བྲིས་ཟེར་བ་འདུག །མཛོད་བདུན་ནི་དགོངས་གཏེར་ཡིན་པར་གྲགས་
ཀྱང་མ་ཡིན་ཏེ། རྒྱུད་བཅུ་བདུན་གྱི་རྒྱས་བཤད་བརྩམས་ཆོས་སུ་སྣང༌། བི་མ་
ལའི་སྙིང་ཐིག་དབང་ལུང་རྒྱུན་སྔར་གྱི་དེ་རེད་ཀྱང་དེའི་ཁྲིད་སྐོར་སོགས་ཕལ་
ཆེར་དགོངས་གཏེར་དུ་འདུག །ཁོང་རང་གི་བརྩམས་ཆོས་དང་དགོངས་
གཏེར་ཐམས་ཅད་གླེགས་བམ་མང་པོ་ཡོད་པ། སྒྲུབ་གནས་གངས་རི་ཐོད་
དཀར་གྱི་སྒྲུབ་ཕུག་ཏུ་བཞག་ནས་མ་གཟའ་དམ་གསུམ་ལ་གཉེར་གཏད་པས།
ད་ལྟ་ཡང་ཀུན་གྱི་ལྟ་བ་དང་བྲི་དབང་ནི་ཡོད། ཁྱེར་དབང་མེད་པར་དེ་ལྟ་ཡང་
ཡོད་སྐད། ཁོང་གིས་ལྷ་ལྕམ་པདྨ་གསལ་གྱི་རྒྱན་ཆ་གཏེར་ནས་སྟོན་པ་ཡང་
ཕར་སྦས། གཞན་ས་གཏེར་དང་གནས་སྒོ་དང་གནམ་ཆོས་གང་ཡང་མ་བཏོན་
མོད་ཀྱི། གཏེར་སྟོན་དྲི་མེད་སྡེ་ལྔའི་གྲར་བརྩི། པདྨ་བཀའ་ཐང་འགའ་ཞིག་
ནས་གཏེར་སྟོན་ཡིན་པར་ལུང་བསྟན། ད་ལྟ་རྫོགས་ཆེན་པ་ཕལ་ཆེར་གཏེར་
གཞུང་ལས་ཀྱང་ཁོང་གི་གསུང་རྩིས་སུ་བྱེད། སྐྲ་ཁ་སྤྲུལ་སྐུས་ལོ་གསུམ་ཙམ་
རྫོགས་ཆེན་གྱི་ཁྲིད་ཞུས་ཀྱང༌། བོགས་ཐོན་པ་དང་རྟགས་རྟེན་འབྲེལ་ཀློང་
ཆེན་པའི་དགོངས་གཏེར་བི་མའི་བླ་སྒྲུབ་དེ་ལས་ལྷག་མ་བྱུང་གསུངས་སྐད་
དོ༑ །རྗེ་མི་བསྐྱོད་རྡོ་རྗེས་བདེ་མཆོག་ཏུ་བསྒོམ་པའི་རྩ་གསུམ་དུ་གདན་ས་
362

གསུམ་གྱི་དགོན་པར་བསྒོམས། དེ་གསུམ་གྱི་དབུས་སུ་དུས་ མཁྱེན་ པཀྴི་
སངས་རྒྱས་མཉན་པ་གསུམ་བསྒོམ་པའི་སྒྲུབ་ཐབས་དང་། ཕྱག་བཞི་པའི་
ཕྱག་དང་པོ་གཉིས་ཀྱིས་དུས་གསུམ་གྱི་སངས་རྒྱས་ཀྱིས་མཚོན་པའི་མཆོད་
རྟེན་ སྤྱི་ བོཪ་ ཁུར་བ་སོགས་ སྒྲུབ་ ཐབས་ཟབ་ཆོས་མང་དུ་བཀའ་འབུམ་དུ་
བཀོད་པར་མཛད། གཞན་ཡང་གུ་རུ་མཚན་བརྒྱད།ཞང་སྐུ་བརྒྱད། ཀརྨ་པ་
རབ་བརྒྱད་དབྱེར་མེད་བསྒྲུབ་པ་དང་། སངས་རྒྱས་མཉན་པ་གཅེར་བུ་སྤྱན་
གསུམ་གླང་ཆེན་གྱི་ཀོ་རློན་གསོལ་ཞིང་མི་རྩིབ་ ཀྱིས་བྷནྡྷའི་ཀླད་པ་དཀྲུག་
ཅིང་གསོལ་བའི་བླ་སྒྲུབ་སོགས་དེ་དག །མདོ་རྒྱུད་ནས་ག་ལ་གསུངས། ལུང་
བསྟན་ཟེར་བ་ནི་མི་སྣང་ན་དགོངས་གཏེར་དུ་ངེས་སོ། །སྔོན་མངའ་ བདག་
ཐལས་
དང༌༑ པདྨ་གླིང་པ་བསྙུང་དུས་མཛད་པའི་གདོན་ཁྲོལ་སོགས་གདམས་པ་
ཕྲན་བུ་དེ་དག་ཀྱང་། ས་གཏེར་ནས་མ་བྱུང་བརྩམས་ཆོས་མ་ལགས་དགོངས་
གཏེར་རོ། །འཇའ་ཚོན་སྙིང་པོས་ལར་ཁོ་བོ་དང་ཤོག་སེར་གཉིས་ལས་ཁྱད་
ས་པས་་ཚས་གནམ་
ཆེན་པོ་ཡོད་པ་མིན།
ཆོས་དགོངས་གཏེར་གསུམ་དོན་ལ་ཁྱད་མེད་པའོ། །དེ་ལྟར་སྔོན་གྱི་ལོ་རྒྱུས་
སོང་ནས། ད་མི་འགྱུར་རྡོ་རྗེ་ལ་ཇི་ལྟར་བྱུང་བ་ནི། བདག་ན་དུས་སོགས་རྟེན་
འབྲེལ་འགའ་རེ་མཛད་པས་ཕན་ཀྱང་རང་ཁ་ཡིན་སྙམ། པདྨ་བཀའ་ཐང་སྡེ་
ལྔའི་ལྷ་འདྲེ་བཀའ་ཐང་ནས། དུས་སྙིགས་མ་ལ་ལྷ་སྲིན་སྡེ་བརྒྱད་ཁེངས་ལོག་
འབྱུང་ཚུལ་དང་དེས་སེམས་ཅན་ལ་ནད་མུག་མཚོན་གསུམ་འབྱུང་ཚུལ་གསལ་
བར་ལུང་བསྟན་འདུག་ཅིང༌། དེ་ཡི་བཅོས་ཐབས་ཀྱི་བཅའ་ཚོགས་བརྡ་ཙམ་
363

གཅིག་ལས་མི་གསལ་ལོ། །གཏེར་ཁ་རྣམས་ནས་བྱུང་རབས་ཀྱང་མ་ཐོས།
འདི་བཅོས་ཐབས་ཤིག་གལ་ཆེ་བར་གདའ་ཞུས་བས། དེ་ང་ལ་ཡོད་གསུངས་
ནས༑ སྡེ་བརྒྱད་སོ་སོའི་བཅོས་མདོས་ཆུང་བརྒྱད། སྤྱིའི་བཅོས་མདོས་ཆེན་
གཅིག་དང་དགུ་བྲི་བར་མཛད། འདི་སུས་གསུངས་ཞུས་པ་སུས་མ་གསུངས་
ཀྱང་ང་རང་གི་ཡིད་ ལ་གསལ་ལོ་གསུངས། གཞན་ཡང་དབང་ཕྱུག་ མདུང་
འཛིན་ གཡུ་ སྒྲོན་ མ་ སོགས་ ལས་ ཚོགས་ མང་ དུ་ བཀོད། ད་ འདིའི་ མུར་
གདམས་ངག་ཟད་མེད་བྲི་རྒྱུ་ཡོད་དེ་མི་ཁོམས་གསུངས། སྐུ་མཚམས་ཡང་
་ནས་གཞན་རྐྱེན་ལ་བསྟེན་ནས་ཞང་པོའི་ཡུལ་དུ་ཐེགས།
ནས་ས་གཏེར་གྱི་ཡ་གྱལ་གནས་སྒོ་ཕྱེས་རབས་ནི་ཕྱིའི་རྣམ་ཐར་ལས་གསལ་
འདི་སྐབས་
ལོ༑ །དེ་ནས་བདག་དང་ཡང་ལོ་རེ་ལན་གཅིག་གཉིས་ཞག་འགའ་ཟུང་ལས་
མཉམ་དུ་བཞུགས་རྒྱུ་མ་བྱུང༌། །ཅུང་ཟད་ནམ་མཇལ་གདམས་ངག་གི་འཕྲོ་
ཞུས༑ དྲུང་ཡིག་པ་ཡང་དག་ལ་ཁྱེད་ཆོས་བདག་ཀྱང་ཡིན་པས་ཞུ་རུང༌། འདི་
འཕྲོ་ཅི་འདུག་ཐམས་ཅད་ཞུ་བ་གལ་ཆེ་ཞེས་ལན་མང་སྨྲས་ཀྱང་། འགའ་
ཟུང་ལས་མང་དུ་མ་འཁོད་འདུག །ངས་ནི་ཞུ་ཡང་མ་སྤོབས་ཟེར། བསྐང་
གསོ་བ་ཞི་གནས་ཀྱིས་ཀྱང་འགའ་ཞིག་ཞུས་ནས་བཀོད་གདའ། དེ་ནས་སྤྲུལ་
རྗེ་--་་
མཛད་སོང༌། སྟོབས་ཆེན་གླང་གི་ལོ་ཆོ་འཕྲུལ་ཆེན་པོའི་དམར་པོའི་ཕྱོགས་
ལ༑ སྤྲུལ་སྐུ་དགུང་སྐག་ཡིན་པའི་ཕྱིར་བདག་མཚམས་ཁང་དུ་སོང་ནས།
བརྟན་བཞུགས་ཚེ་དབང་བརྒྱ་རྩ་འབུལ་བ་སོགས་སྐུ་རིམ་ཞག་འགའ་བྱས་
སྐབས༑ཉེར་མཁོའི་གདམས་ངག་འགའ་ཞུས་པས་ཡིད་ཚིམ། ཆོས་ཚང་མ་
364

ཡོད་པར་མ་ཤེས་པས་གདམས་པ་ལས་ཚོགས་ཀྱིས་འདོད་པ་ཚིམས། ད་
,,"
ཐུགས་སུན་ད་ནས་མི་ཞུ་སྙམ་པ། དེ་ནུབ་བདག་གི་ཉམས་དང་རྨི་ལམ་འདྲེས་
་བ་་ སབ་ས་རི་བཁམས་སུ་མ་ཕེབས་ོ་ི་འ་བའི་སབང་
ཞུས་ཤིག །ཟེར་བའི་ལུང་བསྟན་གྱི་སྒྲ་ཞིག་གྲག་གོ །དེར་བདག་གིས་བསམ་
པ་ལ་དེ་སྔ་ཡང་། སྐྱེ་བ་དྲན་པའི་རིམ་པ། ལྷ་འདྲེས་སྲོག་སྙིང་ཕུལ་པའི་རིམ་
པ༑ ཡི་དམ་ཞལ་གཟིགས་རིམ་པ། གནམ་ཆོས་རིམ་པ་བྱུང་ཞིང་། དེ་དག་
རྫོགས་ནས་མི་སྣང་བ་ལྟར་། ད་རུང་ཡང་དགོངས་གཏེར་གྱི་རིམ་པ་ གཅིག་
ཡོད་ཟིན། ས་གཏེར་ཐོན་ཁ་ནས་དེ་མེད་པ་འདྲ་སྙམ་ནས། ཕྱིར་ནངས་དེ་སྔ་
དགོངས་གཏེར་ཐམས་ཅད་ལས་ཚོགས་གདམས་ངག་འདྲ་བ་ལས་ཆོས་ཆ་
ཚང་མ་བྱུང༌། ད་ནི་དབང་སྒྲུབ་ཐབས་ཟུང་འབྲེལ་ཡོད་པའི་དགོངས་གཏེར་
ཡོད་ ན་གནང་དགོས་ཞུས་པས། རྡོ་རྗེ་གྲོ་ལོད། གུར་དྲག་མཐིང་ནག །
བྱམས་པ། འོད་ཟེར་ཅན། ཁྱུང་ཁྲ། ཕྱག་རྡོར་ཨུ་ཙ་མ། བཀའ་བརྒྱད་ལུས་
དཀྱིལ༑ ཁྲོས་མ་ལྷ་ལྔ། ཕྱག་བཞི་པ་བྱ་རོག་ཞོན་པ་སོགས་ཡི་གེར་ཕབ་ནས་
དབང་ལུང་གནང༌། བདག་རི་ཁྲོད་དུ་འོང་ནས་དེ་ཐམས་ཅད་རྒྱུན་བསྙེན་འདྲ་
ཞིག་བྱས་པས། དངོས་ཉམས་རྨི་ལམ་དུ་འཚུབ་དང་སློང་ཆེན་པོ་བྱུང་བས།
ཨེ་མ་བརྩམ་ཆོས་ཀྱི་སྒྲུབ་ཐབས་རྒྱ་མཚོ་ལྟ་བུ་ལ་ངས་ལྷ་དུ་མའི་རྒྱུན་བསྙེན་
བྱེད་མྱོང་སྟེ། བཟང་ངན་གྱི་རྟགས་ཞད་ཙམ་ཡང་མི་འོང་དོ་བ་ལ། དགོངས་
གཏེར་འདི་གཏེར་གསར་པ་ཤིན་ཏུ་གཉན་པར་འདུག་སྙམ་པ་བྱུང་ནས།
ར་མང་པོ་དང་གསོལ་ཁ་མཆོད་པ་གཟབ། ད་གཡེར་ཆུང་གི་རྒྱུན་
བསྙེན་མི་རུང་བར་གདའ། སོ་སོ་གལ་ཆེ་རིམ་གྱི་གཏེར་བསྒྲུབ་ཞག་ལྔ་བདུན་
365

རེ་དགོས་སྙམ་ནི་བྱེད་ཅིང་ཡོད་ཅིང་། ཅུང་ཟད་རེས་ཀྱང་རྨི་རྟགས་གསལ་
བར་སྣང་ངོ༌། །དེ་མུས་ཀྱི་པོ་ཏི་དུ་བྱུང་ཡང་ཡི་གེར་བཀོད་དགོས་ཞེས་ཞུས་པ་
ཡིན་ཀྱང་། ཟད་ནི་མེད་གསུངས་ནའང་ཅི་ཙམ་ཡི་གེར་འབེབས་ཐུབ་ནི་མ་
ངེས་པས་མཚན་ཅི་ཙམ་མི་ཤེས། སྔར་ཕབ་ཚད་ཕྱོགས་གཅིག་བྲིས་ནས་པོད་
ཆུང་ གཅིག་ ཁ་ ལོངས་ སམ་ སྙམ་མོ། ། །སྐུ་ཞབས་ པ་ འགའི་ གདམས་ པའི་
རིགས་ལ་གཏེར་རྙིང་དང་གནམ་ཆོས་གང་ལས་ཀྱང་དགོངས་གཏེར་འདི་རྣོ་
བར་འདུག་ཅེས་རྒྱུ་མཚན་མང་པོ་བཤད་རྒྱུ་སྣང་ངོ༌། །དེས་དགོངས་གཏེར་གྱི་
གཏེར་འབྱུང་བཤད་ཟིན་ཏོ། །དེ་ལྟར་གནམ་ཆོས་དགོངས་གཏེར་གྱི་ཆེ་བ་
ཕན་ཡོན་སོགས་ནི་ལྷ་སོ་སོའི་དབང་བཤད་སྐབས་སུ་བཀོད་ཅིང༌། གཏེར་
སྤྱིའི་དབྱེ་བ། བཀའ་གཏེར་ཟུང་འཇུག་གི་བཤད་པ། ཁྱད་པར་གཏེར་གྱི་
ཡོན་ཏན། དེ་ལ་རྩོད་པ་སྤང་བ་སོགས་ནི། ཕལ་ཆེར་ས་གཏེར་ལ་འབྲེལ་ཆེ་
བས་འདིར་མ་བཀོད་ཀྱང་། བདག་གི་ལུས་འདི་ཉིད་ཀྱི་ས་འདིའི་མུས་པ་
མཐུད་ནས། སྤྲུལ་སྐུ་མི་འགྱུར་རྡོ་རྗེས་ ས་ གཏེར་ཐོན་ དུས་བདག་གི་ ལག་
གིས་བྲི་ཆོག་པའི་རྟེན་འབྲེལ་བྱེད་པ་ཡིན་པས། དེ་འགྲུབ་ཅིང་བར་ཆད་མེད་
པར་ཨོ་རྒྱན་རིན་པོ་ཆེ་མཁྱེན་ནོ། །གནམ་ཆོས་ལས་གྲུབ་མཐའ་གཞན་ལ་མི་
འཇུག་པ་དང༌། འདུལ་ཁྲིམས་སྡོམ་པ་མི་ཞུ་བ་དང༌། མ་ཇོ་ཌཱ་ཀི་རྟེན་འབྲེལ་
འགྲིགས་ན་ས་གཏེར་བརྒྱ་རྩ་ཐོན། དེ་ཚོ་འཆུགས་ན་མི་ཐོན་སྐུ་ཚེའི་བར་ཆད་
དུ་འགྱུར་བར་གསུངས་མོད་ཀྱི། གཏེར་རྙིང་ཐམས་ཅད་ནས་ཁམས་ཕྱོགས་
གཏེར་ཁ་བརྒྱ་ལ་དབང་བར་ལུང་བསྟན་པ་དང༌། བདུད་འདུལ་རྡོ་རྗེས་ཀྱང་
ཁག་ཁུར་ས་གཏེར་ཐོན་ངེས་གསུངས་པའི་ཕྱིར་རོ། །འདི་མགོ་བཙུགས་ཚེ་
366

ལྡེབ་མ་དུ་འོང་སྙམ་ཙ་ཉམས་སྣང་ལ་བདུན་ཅུ་འོང་ཟེར་བའི་སྒྲ་གྲག །ཕྱིས་
དེ་ལྟར་བྱུང་བས། ང་རྩོམ་མི་ཞན་ཡང་མཁའ་འགྲོ་ཆོས་སྐྱོང་གིས་གཟིགས་པ་
ལ་ཡོད་སྣང་སྙམ་མོ། །སྤྲུལ་སྐུ་མི་འགྱུར་རྡོ་རྗེས་ས་གཏེར་ཇི་ལྟར་བཏོན་པའི་
གཏེར་འབྱུང་ཆེན་མོ་བྲི་བའི་རྟེན་འབྲེལ་རེ་ཞིག་བསྐྱུངས་པར་གྱུར་